
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 192
                                                           din 31 octombrie 2019
pentru modificarea Hotărârii Consiliului Local Sighișoara nr.

121/24.06.2010 privind constituirea consiliului de administrație al Spitalului Municipal Sighișoara

Consiliul Local al Municipiului Sighişoara, întrunit în ședință ordinară, 

Luând act de proiectul de hotărâre, înregistrat cu nr. 29.697/I/2/23.10.2019 și la Consiliul Local Sighișoara cu nr. 29.715/23.10.2019, de referatul de aprobare, înregistrat cu nr. 29.698/I/2/23.10.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ;
Ținând cont de prevederile Hotărârii Consiliului Local Sighișoara nr. 121/24.06.2010 privind constituirea consiliului de administrație al Spitalului Municipal Sighișoara;
Având în vedere solicitarea doamnei Bizo (n. Fleșariu) Anca, angajată a Municipiului Sighișoara și persoană desemnată din partea Consiliului Local Sighișoara, în calitate de membru în cadrul consiliului de administrație al Spitalului Municipal Sighișoara, potrivit Hotărârii Consiliului Local Sighișoara nr. 121/24.06.2010, de înlocuire din această calitate, din motive obiective, înregistrată la Municipiul Sighișoara cu nr. 18.922/01.08.2016, având rezoluția favorabilă a Primarului municipiului Sighișoara;
Având în vedere adresa cu nr. 2.968/18.07.2019, înregistrată la Municipiul Sighișoara cu nr. 20.358/22.07.2019, prin care Spitalul Municipal Sighișoara a solicitat desemnarea unui alt membru supleant în consiliul de administrație al Spitalului Municipal Sighișoara, desemnat din partea Consiliului Local Sighișoara, în urma vacantării acestei funcții, prin plecarea doamnei Valentina Șmit, care la momentul numirii sale în această calitate era angajată a instituției și, în considerarea acestui raport de serviciu, a fost realizată și desemnarea sa în această calitate, în cadrul consiliul de administrație al Spitalului Municipal Sighișoara, calitate de salariat care, a încetat și ca atare, se impune înlocuirea acesteia cu un alt reprezentant ca membru supleant;

Luând în considerare prevederile art. 187 alin. (2) lit. ”b”, alin. (5), alin. (8) și alin. (10) – (14) din Legea nr. 95/2006 privind reforma în domeniul sănătății, republicată, cu modificările și completările ulterioare;
Având în vedere prevederile Art. I punctul 31 din Ordonanța de Urgență a Guvernului nr. 48/2010 pentru modificarea și completarea unor acte normative din domeniul sănătății în vederea descentalizării;
Având în vedere prevederile Ordonanței de Urgență a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările și completările ulterioare;

Având în vedere prevederile Hotărârii Guvernului nr. 529/2010 pentru aprobarea menţinerii managementului asistenţei medicale la autorităţile administraţiei publice locale care au desfăşurat faze-pilot, precum şi a Listei unităţilor sanitare publice cu paturi pentru care se menţine managementul asistenţei medicale la autorităţile administraţiei publice locale şi la Primăria Municipiului Bucureşti şi a Listei unităţilor sanitare publice cu paturi pentru care se transferă managementul asistenţei medicale către autorităţile administraţiei publice locale şi către Primăria Municipiului Bucureşti, cu modificările și completările ulterioare;
Având în vedere Raportul de specialitate al Serviciului Resurse Umane și Administrare Sistem Informatic, înregistrat cu nr. 29.868/I/2/24.10.2019, prin care se propune modificarea Hotărârii Consiliului Local Sighișoara nr. 121/24.06.2010 privind constituirea consiliului de administrație al Spitalului Municipal Sighișoara;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. ”d”, alin. (7) lit. „c”, alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ;





            H O T Ă R Ă Ş T E:

Art. I. Hotărârea Consiliului Local Sighișoara nr. 121/24.06.2010 privind constituirea consiliului de administrație al Spitalului Municipal Sighișoara, prin care au fost desemnate, la art. 1  alin. (1), ca membru titular, din partea consiliului local și ca reprezentant desemnat de acesta un jurist, iar la art. 1 alin. (2) a fost desemnat tot un jurist, ca membru supleant din partea consiliului local și ca reprezentant desemnat de acesta, se  modifică după cum urmează:

1. Art. 1 alin. (1) se modifică în sensul că:

- domnișoara Fleșariu (căsăt. Bizo) Anca – reprezentant al Consiliului Local – membru, jurist, va fi înlocuită cu doamna Guțu - Furnică Alexandra - Ionela – reprezentant desemnat de și din partea Consiliului Local Sighișoara – membru, consilier juridic.
2. Art. 1 alin. (2) se modifică în sensul că:

- doamna Șmit Valentina – reprezentant al Consiliului Local – membru supleant, jurist, va fi înlocuită cu doamna Cristea Andra - Bianca – reprezentant desemnat de și din partea Consiliului Local Sighișoara  – membru supleant, consilier juridic.
Art. II. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Resurse Umane și Administrare Sistem Informatic din cadrul Municipiului Sighișoara, Spitalul Municipal Sighișoara, Consiliul de administrație al Spitalului Municipal Sighișoara, precum și persoanele desemnate la art. I din prezenta hotărâre.

Art. III. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

         Buzogany Erzsebet                   
                                Contrasemnează/Avizat pentru legalitate

         SECRETAR GENERAL,

                    Bizo Anca
(Prezenta s-a adoptat cu 12 voturi ”pentru” și 6 voturi ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Serviciul Resurse Umane și Administrare Sistem Informatic;
  2 ex. Spitalul Municipal Sighișoara;

  1 ex. Consiliul de administrație al Spitalului Municipal Sighișoara;

  1 ex. doamna Guțu - Furnică Alexandra - Ionela;
  1 ex. doamna Șmit Valentina;
  1 ex. doamna Cristea Andra - Bianca.

14 ex.

B.A. 

